Αλλάχ

Με το αραβικό όνομα Αλλάχ (αραβ. الله , Allāh) οι μουσουλμάνοι κάθε εθνικότητας, αλλά και οι χριστιανοί αραβόφωνοι, αναφέρονται στον ένα και μοναδικό Θεό του κόσμου.

 Ετυμολογία 
Η λέξη παράγεται από το αραβικό «αλ-ιλάχ», που σημαίνει «ο Θεός». Η ίδια λέξη εντοπίζεται και στα εβραϊκά και στα αραμαϊκά, καθώς και στην αρχαία αραβική γλώσσα των Σαβαίων. Η σημασία της ρίζας απ' όπου προέρχεται είναι αμφιλεγόμενη.Lane's Arabic-English Lexicon, p. 82Oxford Hebrew and English Lexicon, pp. 61.

 Ιστορία 
 Προϊσλαμική περίοδος 

Η διακήρυξη της μοναδικότητας του Θεού

Καταγράφεται ότι οι ειδωλολάτρες είπαν στον Προφήτη:

– Μουχάμμαντ, πες μας την καταγωγή του Κυρίου σου.

Έτσι ο Αλλάχ αποκάλυψε:

1. Λέγε (Μουχάμμαντ): Αυτός είναι ο Αλλάχ ο ένας και Μοναδικός
2. ΑΛΛΑΧ, ο Αιώνιος, ο Απόλυτος (από τον οποίο όλα τα πλάσματα έχουν ανάγκη)
3. Ποτέ δε γέννησε και ποτέ δε γεννήθηκε
4. Και δεν υπάρχει κανείς όμοιός Του.
Τον 7ο αιώνα μ.Χ., ο προφήτης Μωάμεθ ανακήρυξε τον Αλλάχ ως τον ένα και μοναδικό Θεό (του κόσμου ).

 Ισλάμ 
Αλλάχ κατά το Κοράνιο, το ιερό βιβλίο του Ισλάμ, είναι το υπέρτατο ον, ο δημιουργός των πάντων και ο δίκαιος κριτής. Έχει 99 άλλα ονόματα.


Η μοναδικότητα του Αλλάχ είναι θεμελιώδης πίστη στον Ισλαμισμό. Το Κοράνιο, ο λόγος του Θεού όπως μεταδόθηκε στον Μωάμεθ σε μια περίοδο 23 ετών από τον άγγελο Τζιμπριήλ, είναι γεμάτο αναφορές στην ουσιαστική πίστη στον ένα θεό. Στην αραβική θεολογία η αντίληψη για τον Αλλάχ είναι η ίδια με αυτή του Θεού στους Εβραίους και στον Χριστιανισμό, με εξαίρεση την Αγία Τριάδα, ζήτημα στο οποίο σαφώς υπάρχει διαχωρισμός σύμφωνα και με το Κοράνι:

Ο Αλλάχ, ο ένας θεός, κατέχει 99 ονόματα. Αν και μπορούμε να κατανοήσουμε ορισμένες από τις ιδιότητές του, η ουσία του δεν είναι κατανοήσιμη από την περιορισμένη αντιληπτική ικανότητα του ανθρώπινου νου. Ο Αλλάχ δημιούργησε αρχικά το ανθρώπινο γένος, έτσι ώστε οι άνθρωποι να γνωρίσουν τα δημιουργήματά του. Η συνειδητοποίηση της  υπέρτατης δύναμης του Αλλάχ είναι αναγκαία για την ζωή στο επέκεινα, αν και δεν επιβάλλεται στον άνθρωπο, ο οποίος δρα σύμφωνα με την ελεύθερη θέλησή του.

Η μοναδικότητα του Αλλάχ είναι η σημαντικότερη θεολογική αρχή του Ισλάμ. Η πρώτη από τις πέντε στήλες της μουσουλμανικής θρησκείας, η ομολογία της πίστης είναι η πρώτη πράξη, προκειμένου να ασπαστεί κανείς το Ισλάμ . Εκεί ακριβώς επιδεικνύεται η ανάγκη της πίστης στην μοναδικότητα του Αλλάχ: "Δεν υπάρχει άλλος θεός παρά μόνον ο Αλλάχ και ότι ο Μωάμεθ είναι ο προφήτης του".

 Χριστιανικός Κόσμος 
Οι Αραβόφωνοι του χριστιανικού κόσμου χρησιμοποιούν τη λέξη Αλλάχ για την έννοια του Θεού. Για παράδειγμα, οι Άραβες Χριστιανοί χρησιμοποιούν τους όρους "Allāh al-ʼab", "al-ibn" και "al-rūḥ al-quds" για τον Πατέρα, τον Υιό και το Άγιο Πνεύμα αντίστοιχα.

 Τα 99 ονόματα του Αλλάχ 
Τα "99 Κάλλιστα Ονόματα του Θεού" (αραβικά: أسماء الله الحسنى ʾasmāʾ allāh al-Ḥusnā) είναι τα ονόματα και ιδιότητες που αποδίδουν οι Μουσουλμάνοι στον Αλλάχ και περιγράφονται κυρίως στο Κοράνιο και τη Σούνα (πληθυντικός: οι σούνα = παραδόσεις).

 # Αραβικά Μεταγραφή Απόδοση  1  الرحمن  Αρ Ραχμάν  Ο Ελεήμων 2  الرحيم  Αρ Ραχίμ  Ο Φιλεύσπλαχνος 3  الملك  Αλ Μαλίκ  Ο Κύριος, ο Άρχοντας, ο Αληθινός και Υπέρτατος Βασιλιάς 4  القدوس  Αλ Κουντούς  Ο Πανάγιος, ο Πάναγνος 5  السلام  Ας Σαλάμ  Πηγή ειρήνης, ασφάλειας και ευλογίας 6  المؤمن  Αλ Μουμίν  Ο Εγγυητής της ασφάλειας και αλήθειας 7  المهيمن  Αλ Μουχαϊμίν  Ο Φύλακας, ο Πανόπτης 8  العزيز  Αλ Αζίζ  Ο Παντοδύναμος 9  الجبار  Αλ Τζαμπάρ  Ο Δεσπότης, ο Αγέρωχος 10  المتكبر  Αλ Μουτακαμπίρ  Ο Ύψιστος, ο Μέγιστος 11  الخالق  Αλ Κχαλίκ  Ο Δημιουργός 12  البارئ  Αλ Μπαρί  Ο Δίκαιος  13  المصور  Αλ Μουσαουίρ  Ο Δημιουργός των Μορφών 14  الغفار  Αλ Γαφάρ  Αυτός που πάντα συγχωρεί 15  القهار  Αλ Καχάρ  Ο Καταστολέας 16  الوهاب  Αλ Ουαχάμπ  Ο Παραχωρητής 17  الرزاق  Αρ Ραζάκ  Αυτός που πάντοτε παρέχει 18  الفتاح  Αλ Φατάχ  Ο Νικηφόρος 19  العليم  Αλ Αλίμ  Ο Παντογνώστης 20  القابض  Αλ Καμπίντ  Ο Χαλιναγωγητής 21  الباسط  Αλ Μπασίτ  Αυτός που επεκτείνεται 22  الخافض  Αλ Κχαφίντ  Ο Ταπεινωτής 23  الرافع  Αρ Ραφί  Ο Εξυψωτής 24  المعز  Αλ Μουίζ  Ο Αποδίδων Τιμές 25  المذل  Αλ Μουδέλ  Ο Αποδίδων Ατίμωση 26  السميع  Ας Σαμί  Αυτός που ακούει τα πάντα 27  البصير  Αλ Μπασίρ  Ο Παντεπόπτης  28  الحكم  Αλ Χακάμ  Ο Κριτής 29  العدل  Αλ Αντλ  Ο Ακριβέστατος 30  اللطيف  Αλ Λατίφ  Ο Ευγενής 31  الخبير  Αλ Κχαμπίρ  Ο Παντογνώστης 32 الحليم  Αλ Χαλίμ  Ο Επιεικής 33  العظيم  Αλ Αζίμ  Ο Μεγαλοπρεπής, ο Αέναος 34  الغفور  Αλ Γαφούρ  Αυτός που Συγχωρεί τα Πάντα 35  الشكور  Ας Σακούρ  Ο Ευγνώμων 36  العلي  Αλ Αλίγιι  Ο Ανυπέρβλητος 37  الكبير  Αλ Καμπίρ  Ο Μεγάλος 38  الحفيظ  Αλ Χαφίζ  Ο Προστάτης 39  المقيت  Αλ Μουκίτ  Αυτός που παρέχει τροφή 40 الحسيب  Αλ Χασίμπ  Ο Φέρων Δικαιοσύνη 41  الجليل  Αλ Τζαλίλ  Ο Μεγαλοπρεπής 42  الكريم  Αλ Καρίμ  Ο Γενναιόδωρος 43  الرقيب  Αρ Ρακίμπ  Ο Παρατηρητικός  44  المجيب  Αλ Μουτζίμπ  Ο Αποκριτής 45  الواسع  Αλ Ουασί  Ο Πλήρης 46  الحكيم  Αλ Χακίμ  Ο Σοφός 47  الودود  ΑΛ Ουαντούντ  Ο Στοργικός 48  المجيد  Αλ Ματζίντ  Ο Ένδοξος 49  الباعث  Αλ Μπαΐτ  Αυτός που Ανασταίνει τους Νεκρούς 50  الشهيد  Ας Σαχίντ  Ο Μάρτυρας  51  الحق  Αλ Χακ  Ο Αληθινός 52  الوكيل  Αλ Ουακίλ  Ο Εμπιστεύσιμος 53  القوى  Αλ Κουαουίι  Ο Δυνατός 54  المتين  Αλ Ματίν  Ο Στέρεος 55  الولى  Αλ Ουαλίγιι  Ο Φίλος, Δάσκαλος και Βοηθός 56  الحميد  Αλ Χαμίντ  Ο Αξιέπαινος 57  المحصى  Αλ Μουχσί  Ο Τιμητής των Πάντων 58  المبدئ  Αλ Μουμπντί  Ο Παραγωγός των Πάντων 59  المعيد  Αλ Μουίντ  Αυτός που Αποκαθιστά τα Πάντα 60  المحيى  Αλ Μουχίι  Ο Ζωοδότης 61  المميت  Αλ Μουμίτ  Ο Καταστροφέας 62  الحي  Αλ Χαγίι  Ο Αθάνατος 63  القيوم  Αλ Καγιούμ  Ο Αυτοσυντηρούμενος Δότης των Πάντων 64  الواجد  Αλ Ουαζίντ  Ο Ευρετής 65  الماجد  Αλ Μαζίντ  Ο Υπέρλαμπρος 66  الواحد  Αλ Ουαχίντ  Ο Ένας κι Αδιαίρετος 67  الاحد  Αλ Αχάντ  Ο Ένας και Μοναδικός 68  الصمد  Ας Σαμάντ  Ο Αιώνιος 69  القادر  Αλ Καντίρ  Ο Ικανός για τα Πάντα 70  المقتدر  Αλ Μουκταντίρ  Ο Κυρίαρχος 71  المقدم  Αλ Μουκαντίμ  Ο Επισπεύδων 72  المؤخر  Αλ Μουακχίρ  Ο Αναβλητικός 73  الأول  Αλ Αουάλ  Ο Πρώτος 74  الأخر  Al-Αχίρ  Ο Τελευταίος 75  الظاهر  Αζ Ζαχίρ  Ο Νικητής 76  الباطن  Αλ Μπατίν  Ο Κρυφός 77  الوالي  Αλ Ουαλί  Ο Αρωγός 78  المتعالي  Αλ Μουτααλί  Αυτός που εξυψώνεται μόνος του 79  البر  Αλ Μπρ  Ο Δίκαιος και Ευγενής 80  التواب  Ατ Ταουάμπ  Ο Υποχωρών 81  المنتقم  Αλ Μουντακίμ  Ο Εκδικητής 82  العفو  Αλ Αφούγ  Αυτός που Συγχωρεί τις Αμαρτίες 83  الرؤوف  Αρ Ραούφ  Ο Ελεήμων 84 مالك الملك  Μαλίκ ουλ Μουλκ  Ο Κτήτωρ των Πάντων 85 ذو الجلالوالإكرام  Δου λ Τζαλαλί γουα λ Ικράμ Ο Άρχων της Μεγαλοπρέπειας και Γενναιοδωρίας 86  المقسط  Αλ Μουκσίτ  Ο Ανταποδοτής των ίσων 87  الجامع  Αλ Τζαμί  Ο Ενωτής 88  الغني  Αλ Γανίγι  Ο Αυτάρκης 89  المغني  Αλ Μουγνί  Ο Απελευθερωτής 90  المانع  Αλ Μανί  Ο Υπερασπιστής 91  الضار  Αντ Νταρ  Ο Βλαβερός 92  النافع  Αν Νάφι  Ο Ευεργέτης 93  النور  Αν Νουρ  Ο Δημιουργός του Φωτός στις Καρδιές των Πιστών 94  الهادي  Αλ Χαντί  Ο Οδηγός 95  البديع  Αλ Μπαντί  Ο Ασύγκριτος 96  الباقي  Αλ Μπακί  Ο Αμετάβλητος 97  الوارث  Αλ Ουαρίτ  Ο Κληρονόμος των Πάντων 98  الرشيد  Αρ Ρασίντ  Ο Οδηγός και αλάνθαστος Δάσκαλος 99  الصبور  Ας Σαμπούρ  Ο Υπομονετικός

 Παραπομπές 

 Πηγές 

 Encyclopedia Mythica - Allah
 Catholic Encyclopedia - Allah
 Concept of God in Islam
 Islam101 - Who is Allah?
 99 Names of God

Κατηγορία:Ισλαμική θεολογία
Κατηγορία:Αραβική μυθολογία
Κατηγορία:Θρησκευτικές οντότητες
Κατηγορία:Θεός